เรื่องร้องเรียน: ในซอยมีหมาจรจัดเยอะมากเลยค่ะ ไล่รถ และ ไล่กัดคน เก่าทั้งวันทั้งคืน สร้างความวุ่นวาย
การดำเนินการของเจ้าหน้าที่: ปัจจุบันแนวทางการแก้ไขปัญหาสุนัขจัดของกรุงเทพมหานคร ได้มีข้อตกลงในการแก้ไข โดยมีคณะกรรมการแก้ไขปัญหาสุนัขจรจัด ประกอบด้วย  1.ผู้แทนกลุ่มคนรักสัตว์  2.สำนักงานสัตวแพทย์สาธารณสุข สำนักอนามัย  3.สำนักงานเขตพื้นที่          โดยจะลงพื้นที่ตรวจสอบร่วมกัน หรือหาแนวทางแก้ไขปัญหาร่วมกัน ซึ่งจากข้อร้องเรียนที่แจ้งมายังระบบ สำนักงานเขตสายไหมได้ประสานขอความร่วมมือในการแก้ไขปัญหาสุนัขจรจัดไปยังคณะกรรมการแก้ไขปัญหาสุนัขจรจัด โดยอาจจะต้องใช้ระยะเวลาในการแก้ไขเนื่องจากปัจุบันปัญหาสุนัขจรจัดมีจำนวนมาก  อีกทั้งคณะกรรมการฯ ดูแลรับผิดชอบทั้ง 50 เขต  ในกรณีที่ผู้ร้องเรียนพบเห็นสุนัขจรจัดดุร้าย กัดประชาชนสามารถนำหลักฐานได้แก่ ภาพถ่ายบาดแผล เอกสารการรับวัคซีน อื่นๆ ส่งมายังฝ่ายสิ่งแวดล้อมและสุขาภิบาล ชั้น 3 สำนักงานเขตสายไหม หรือส่งหลักฐานมายัง E-mail : envi.saimai@gmail.com เพื่อประสานจัดสุนัขจรจัดดุร้ายตัวดังกล่าว (จะจับเฉพาะตัวที่มีการกัดเท่านั้น) ออกนอกพื้นที่ในกรณีเร่งด่วน         ต้องขออภัยหากดำเนินการได้ไม่สอดคล้องความต้องการของประชาชน เนื่องจากหน่วยงานฝ่ายสิ่งแวดล้อมฯ มีขีดจำกัดในการดำเนินงาน ไม่สามารถจับสุนัขออกนอกพื้นที่หรือไปทำหมันได้โดยตรง ต้องอาศัยหน่วยงานที่เกี่ยวข้องเกี่ยวกับการควบคุมสัตว์ อนึ่งบริเวณดังกล่าวเจ้าหน้าที่ได้ตรวจสอบพร้อมส่งข้อมูลให้คณะกรรมการรับทราบแล้ว
ความเห็นของผู้แจ้ง: คุณต้องมาดู เฝ้าดูนะคะ กลางวันไล่รถ กลางคืนไล่รถทั้งคืน เห่าสร้างความเดือดร้อนน่ารำคาญมาก ไม่ได้หลับนอน
พื้นที่: แขวงคลองถนน เขตสายไหม กรุงเทพมหานคร